L 69/46
ET
Euroopa Liidu Teataja
4.3.2022
(7)
Lisaks teatasid Ameerika Ühendriigid komisjonile ühest lindude kõrge patogeensusega gripi puhangust kodulindude seas.
Puhangu kolle asub Ameerika Ühendriikides Delaware’i osariigis New Castle’i maakonnas ning seda kinnitati 22. veebruaril 2022 laborianalüüsiga (RT-PCR).
(8)
Ameerika Ühendriigid teatasid komisjonile täiendavatest lindude kõrge patogeensusega gripi puhangutest kodulindude seas.
Kõnealused kolded asuvad Ameerika Ühendriikides Indiana osariigis Greene’i maakonnas ning neid kinnitati 23. veebruaril 2022 laborianalüüsiga (RT-PCR).
(9)
Lisaks teatasid Ameerika Ühendriigid komisjonile lindude kõrge patogeensusega gripi puhangust kodulindude seas.
Puhangu kolle asub Ameerika Ühendriikides Indiana osariigis Dubois’ maakonnas juba kolmandas tabandunud ettevõttes ning seda kinnitati 24. veebruaril 2022 laborianalüüsiga (RT-PCR).
(10)
Kanada, Ühendkuningriigi ja Ameerika Ühendriikide veterinaarasutused kehtestasid asjaomaste ettevõtete ümber 10 km raadiusega kontrolltsoonid ning rakendasid lindude kõrge patogeensusega gripi tõrjeks ja leviku piiramiseks hädatapmist.
(11)
Kanada, Ühendkuningriik ja Ameerika Ühendriigid esitasid komisjonile oma territooriumi epidemioloogilise olukorra kohta teavet, milles nad kirjeldasid ka meetmeid, mida nad on võtnud lindude kõrge patogeensusega gripi edasise leviku ärahoidmiseks.
Komisjon on seda teavet hinnanud.
Kõnealuse hinnangu alusel ja liidu loomatervise staatuse kaitsmiseks ei tohiks Kanada, Ühendkuningriigi ja Ameerika Ühendriikide veterinaarasutuste poolt lindude kõrge patogeensusega gripi hiljutiste puhangute tõttu kehtestatud piirangutsoonidest kodulindude, kodulindude paljundusmaterjali ning kodulindude ja uluklindude värske liha saadetiste liitu toomist enam lubada.
(12)
Lisaks on Ühendkuningriik esitanud ajakohastatud teabe epidemioloogilise olukorra kohta oma territooriumil seoses lindude kõrge patogeensusega gripi puhanguga, mis leidis kinnitust 2. novembril 2021 Wrexhami lähedal (Wales) ja 12. novembril 2021 Frinton-on-Sea lähedal Tendringis, Essexis (Inglismaa) asuvas linnukasvatusettevõttes ning meetmed, mida ta on võtnud kõnealuse taudi edasise leviku tõkestamiseks.
Eelkõige on Ühendkuningriik pärast kõnealust lindude kõrge patogeensusega gripi puhangut rakendanud selle taudi tõrjeks ja leviku piiramiseks hädatapmist.
Lisaks sellele on Ühendkuningriik lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvas nakkusest tabandunud ettevõttes.
(13)
Komisjon hindas Ühendkuningriigi esitatud teavet ja jõudis järeldusele, et kõrge patogeensusega linnugripi puhangud Wrexhami lähedal (Wales) ja Frinton-on-Sea lähedal Tendringis, Essexis (Inglismaa) asuvates linnukasvatu­ settevõtetes on likvideeritud ning et linnukasvatussaaduste toomine liitu Ühendkuningriigi piirkondadest, kust linnukasvatussaaduste toomine liitu oli kõnealuse puhangu tõttu peatatud, ei kujuta endast enam ohtu.
(14)
Seetõttu tuleks rakendusmääruse (EL) 2021/404 V ja XIV lisa vastavalt muuta.
(15)
Võttes arvesse lindude kõrge patogeensusega gripi praegust epidemioloogilist olukorda Kanadas, Ühendkuningriigis ja Ameerika Ühendriikides ning selle taudi liitu sissetoomise suurt ohtu, peaksid käesoleva määrusega rakendusmäärusesse (EL) 2021/404 tehtavad muudatused jõustuma kiiremas korras.
(16)
Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 Rakendusmääruse (EL) 2021/404 V ja XIV lisa muudetakse vastavalt käesoleva määruse lisale.